Donald Trump l-a confundat din nou pe Barack Obama cu Joe Biden, în timpul mitingului din Virginia
Campanie electorală plină de gafe în Statele Unite. În timpul unui miting în Virginia, Donald Trump l-a confundat pe Barack Obama cu Joe Biden.
Momentul vine la scurt timp după ce Biden a confundat Fâşia Gaza cu Ucraina de două ori în cadrul unei întâlniri cu premierul Italiei. Situaţia a declanşat apariţia unei serii de îndoieli în rândul alegătorilor care se tem că vârsta este de vină.
Aceeaşi frică o au şi democraţii, în contextul în care Biden, în vârstă de 81 de ani, şi Trump, de 77 de ani, sunt cele mai în vârstă persoane care au candidat vreodată la preşedinţia Statelor Unite.
Donald Trump: Putin îl respectă atât de puţin pe Obama, încât a început să arunce cuvântul "nuclear". Aţi auzit asta? Nuclear. A început să vorbească despre arme nucleare.